Vajíčka
Téma: Mäso, ryby, vajcia, strukoviny. Bezpečné skladovanie

Cieľ:  žiak má vedieť  význam vajíčok pre človeka, jeho zloženie, postup pri vytváraní sa vajíčka v tele sliepky, ako sa skladujú vajíčka a ako sa môžu upravovať. Žiak vie opísať aký je rozdiel medzi  chovom sliepok vo voľnom chove a klietkovom chove.
Vyuč.predmet:  Domov a práca -5. ročník (dievčatá)
Téma:  Vajíčka ich pôvod, charakteristika a význam pre človeka. Uskladnenie vajec, príprava a preverovanie ich čerstvosti. Chov sliepok určených v rôznych zariadeniach.
Pomôcky:  domáce a kupované vajíčka, panvica, hrniec, ocot
Postup:
· oboznámenie sa s charakteristikou a zložením vajíčka
· sledovanie filmu o vzniku vajíčka v tele sliepky a chove sliepok v jednotlivých zariadeniach
https://www.youtube.com/watch?v=gZLlOqlP6GA 
https://www.youtube.com/watch?v=p4hClrbCN7I 
· pôvod vajec a čas spotreby. 
· film o liahnutí sa malého kuriatka  https://www.youtube.com/watch?v=Z3nJlhhRZ4c 
· Spracovanie vajíčok a ich potreba pri varení
· Pozorovanie rozdielu medzi domácim a kupovaným vajíčkom – jeho tvar a farba žĺtka.  
· Príprava praženice a varených vajíčok v rôznom čase
· Salmonelóza – choroba vajec, správne skladovanie vajíčok

Zhrnutie: 
Žiaci sa naučili správne skladovať vajíčka, oboznámili sa s ich spracovaním. Oboznámili sa s rôznymi druhmi chovov hydiny. Naučili sa orientovať v označeniach na obaloch od vajíčok  a uvedomili si že riziko, ktoré vajcia predstavujú z hľadiska bezpečnosti potravín, je zanedbateľné v porovnaní s ich prínosom k zdravej strave u všetkých vekových skupín.

Prílohy:
Materiál k výučbe o vajíčkach

Charakteristika
· v spoločnom stravovaní sa môžu používať len slepačie vajcia
· skladá sa zo škrupiny, vzduchovej bubliny, bielkovej blany, bielka žĺtkovej blany a žĺtka
Bielok
· je bezfarebná pružná hmota o hmotnosti asi 30g
· tvorí ho bielkovina lyzozím, obsahuje vitamíny rozpustné vo vode, minerálne látky Na, S
· šľahaním viaže vzduch, je kypriacim prostriedkom
Žĺtok
· hustá, svetložltá až žltočervená emulzia o hmotnosti asi 15 g
· obsahuje tuk, ktorý je jemne rozptýlený, lecitín, ktorý vyvažuje cholesterol, vitamíny rozpustné v tuku a vo vode, minerálne látky P, Fe, Ca
· má emulgačnú schopnosť
Škrupina
· tvoria ju anorganické látky, farba závisí od plemena, je pórovitá, pokrytá zaschnutým hlienom, ktorý uzatvára póry a je ochranou proti prenikaniu mikroorganizmov
Podškrupinové blany
· na tupom konci sa oddeľujú a vytvárajú vzduchovú bublinu, ktorá sa skladovaním zväčšuje

· 12% plnohodnotné bielkoviny
· ľahko stráviteľný tuk
· vitamíny A, D, B, C
· minerálne látky Ca, P



Vajcia sú výživné a neškodné

· Vajcia sú bohatým zdrojom bielkovín a viacerých esenciálnych živín. Objavujú sa dôkazy, že konzumácia vajec patrí ku kvalitnej strave a prispieva k lepšiemu pocitu nasýtenia po jedle, pričom sa dáva do súvislosti aj s lepšou reguláciou telesnej hmotnosti.

· Okrem toho, zložky vaječného žĺtka podporujú prevenciu straty zraku vo vyššom veku. Nedávne skvalitnenia farmárskej produkcie prispeli k prísnejším normám na bezpečnosť vajec, pričom v mnohých častiach Európy došlo k zníženiu salmonelovej kontaminácie.


Malý vplyv na cholesterol v krvi
· V minulosti boli obavy, že pri konzumácii vajec a iných potravín bohatých na cholesterol dochádza k zvyšovaniu hladiny cholesterolu v krvi, teda aj vyššiemu riziku srdcových ochorení. Vo väčšine prípadov však cholesterol zo stravy nevplýva na cholesterol v krvi natoľko ako množstvo a druh skonzumovaného tuku, s výnimkou niektorých osôb, ktoré sú na vyšší príjem cholesterolu citlivé. Súčasné dôkazy naznačujú, že konzumácia vajec, ako súčasť zdravo vyváženej stravy, u väčšiny ľudí nevplýva významne na zvýšenie cholesterolu v krvi. Výživové štúdie prípadov postihnutých srdcovým ochorením nezistili žiadnu súvislosť s pravidelnou konzumáciou vajec (až do šesť kusov vajec za týždeň), dokonca ani u ľudí, u ktorých už predtým bola zaznamenaná vysoká hladina cholesterolu.

Ďalšie zdravotné aspekty
· Vieme, že potraviny s vysokým obsahom bielkovín vyvolávajú pocit sýtosti
· Priemerné slepačie vajce váži asi 60 gramov, z čoho 11 % predstavuje škrupina, 58 % bielok a 31 % žĺtok.









Otázky bezpečnosti potravín
Preverovanie čerstvosti vajec:
1. čuchom – nesmie zapáchať alebo mať známky hniloby
2. zatrasením – čerstvé je plné, nič nepočujeme
3. presvietením – zlé majú škvrny alebo tmavé body
4. vo vode – v 1 l vody rozpustíme 100 g soli a vajcia vložíme do roztoku, čerstvé zostanú na dne, staršie vypláva
5. zrakom – v rozbitých vajíčkach – v čerstvých má žĺtok tvar gule, bielok pevne drží, staršie sa roztekajú

Salmonelóza:
· Vajcia môžu obsahovať salmonelu, teda baktériu, ktorá vyvoláva epidémiu z pokazených potravín. V r. 2008 sa v Európskej únii potvrdilo 131 468 prípadov infekcie salmonelou (salmonelóza) – zo všetkých zdrojov –, čo predstavuje nakazenie menej ako 1 človeka z 3 000.11 Správa Európskeho úradu pre bezpečnosť potravín (EFSA) z r. 2007 zhromaždila údaje o výskyte salmonely z vaječných fariem v 23 európskych štátoch.12 Priemerný výskyt kmeňov salmonely súvisiacich so zdravím ľudí bol 20 %, pričom hodnoty v krajinách, ktoré sú hlavnými producentmi vajec, sa pohybovali od 8 % do vyše 60 %. Odvtedy sa po celej Európe podnikajú aktivity, vrátane zavádzania noriem, vakcinácie chovov a kvalitnejšej starostlivosti o hydinu, zamerané na výraznú redukciu salmonelovej kontaminácie.
· Bezpečnosť potravín ovplyvňuje aj spôsob skladovania vajec a ich použitia v domácnosti. Stopy salmonely sú na vaječných škrupinách, preto po manipulácii s vajcami si treba poumývať ruky, aby sa na pripravované jedlo nepreniesli žiadne mikroorganizmy. Vaječné škrupiny by sa však nemali umývať, pretože obsahujú ochrannú vrstvu, ktorá bráni prechodu baktérií cez ich póry.13Keď treba špinavé vajcia poumývať, mali by sa ihneď spotrebovať.14 Poškodené vajcia a škrupiny by sa nemali skladovať spolu s nepoškodenými vajcami.
· Skladovanie vajec v chlade znižuje rast salmonely v rámci potravinového reťazca, ešte však nie je vyhodnotené, či sa tým znižuje aj riziko salmonelózy u ľudí.15 Dôležité je zabrániť opakovaným zmenám skladovacej teploty, ktoré vedú ku kondenzácii vody na škrupine, čo spätne podporuje bakteriálny rast a penetráciu do vajca.
· Pri vysokých teplotách sa salmonela zničí, preto je z hľadiska bezpečnosti konzumácie vajec dôležité, aby sa všetky časti pripravovaného jedla prehriali aspoň na 70 °C.14 Dôkladná tepelná úprava vajec je veľmi dôležitá pre zraniteľné skupiny obyvateľstva, napríklad starých ľudí, chorých, malé deti a gravidné ženy. Svetová zdravotnícka organizácia (WHO) neodporúča konzumovať potraviny obsahujúce surové alebo nedostatočne tepelne upravené vajcia, napríklad majonézu, holandskú omáčku, zmrzlinu či niektoré dezerty, ako sú rôzne peny, pripravované najmä doma a z nepasterizovaných vajec.14Dôrazne sa odporúča čistiť a dezinfikovať všetky nádoby a pomôcky používané na šľahanie surových vajec a nešľahať ich v blízkosti odokrytých hotových jedál.
Skladovanie
· v chlade, v suchu, musia byť chránené pred slnkom a teplom 1 – 2°C

Základné úpravy vajec
· vajcia na mäkko – varíme 2 – 3 minúty, bielok len čiastočne zrazený, žĺtok je tekutý, podávame v kalíškoch, do skleneného pohára – vajcia do skla
· vajcia na hniličku – varíme 4 – 5 minút, bielok je úplne zrazený, žĺtok je tekutý, podávame v kalíšku
· vajcia na tvrdo – varíme 8 – 10 minút, bielok aj žĺtok sú tvrdé, ak vajíčka prevaríme, vzniká zeleno – modrý pás medzi bielkom a žĺtkom
· stratené vajcia – používame len čerstvé vajcia, do vriacej vody s octom pustíme rozbité vajíčko, varíme 3 minúty, bielok sa zrazí a žĺtok má zostať tekutý
· vajcia varené v tégliku – varíme vo vodnom kúpeli nádobku vymastíme maslom, do ktorej vyklepeme vajíčko, osolíme iba bielok, môžeme pridať aj iné zložky – zelenina, šunka, vložíme do nádoby s horúcou vodou a pomaly varíme žĺtok je tekutý, bielok sa zrazí
· pečené vajcia – volské oko
· pražené vajcia – vajcia vyklepeme do šálky a pomaly vlejeme do rozpáleného oleja, okraje bielka preložíme vidličkou cez žĺtok, ktorý je tekutý, neporušený
· vaječná usadenina – rozšľahané vajcia s mliekom osolíme a vlejeme do vymastenej nádoby, ktorú vložíme do vodného kúpeľa a pomaly varíme
· vaječné omelety – vyklepnuté vajcia rozšľaháme, osolíme, vlejeme na rozpálenú a vymastenú panvicu, zhŕňame, aby sa vytvorila vláčna omeleta na spodku mierne opečená, preložíme a vyklopíme


Závery
Vajcia sú cennou súčasťou zdravej, vyváženej stravy, lebo poskytujú kvalitnú bielkovinu a celý rad vitamínov a minerálnych látok. V Európe dochádza neustále k zlepšovaniu produkčných a výrobných postupov, čoho výsledkom je skutočnosť, že vajcia a vaječné výrobky sú bezpečné. Spotrebitelia, ktorí doma tiež dodržiavajú niekoľko bezpečnostných pokynov, majú tak v podobe vajec bezpečnú a výživnú súčasť jedálneho lístka. Riziko, ktoré vajcia predstavujú z hľadiska bezpečnosti potravín, je zanedbateľné v porovnaní s ich prínosom k zdravej strave u všetkých vekových skupín.

image3.jpeg
N f& P
4 y
:




image1.png




image2.jpeg




